कापरेन. सीएडी प्रशासन की ओर से रबी फ सल के लिए नहरों में जल प्रवाह शुरू किए करीब 15 दिन बीत चुके हैं, लेकिन अब तक भी टेल में पानी नहीं पहुंचा है। नहरें सूखी पड़ी हुई है। जिससे किसानों में मायूसी छाई हुई है। किसानों का कहना हैं कि सर्दी की शुरुआत हो चुकी हैं और समय पर पलेवा नहीं हुआ तो गेहूं की बुवाई में भी देरी होगी जिससे उत्पादन प्रभावित होगा। कापरेन के आसपास के क्षेत्र में नहरों में जल स्तर काफ ी कम होने से नहरी पानी आउटलेट तक नहीं पहुंच पा रहा हैं। किसानों को मजबूरन डीजल इंजन से पलेवा करना पड़ रहा है। अडीला निवासी किसान बिरधीलाल व मोहनलाल ने बताया कि कई दिनों से जल स्तर बढऩे का इंतजार कर रहे हैं। अब तक चेन संख्या 815 पर आउट लेट से जलस्तर काफ ी कम होने से पलेवा नही कर पा रहे है। उधर आजन्दा निवासी किसान रमेश गुर्जर, सत्यनारायण मीणा, कस्तूरचंद, भैरू सिंह आदि ने बताया कि जल प्रवाह के 15 दिन बाद भी नहर सूखी पड़ी हुई है। इंजन का पानी भी नहीं पहुंच रहा है। सीएडी जेईएन राजेन्द्र बैरवा ने बताया कि नहरों में जल प्रवाह रोटेशन के तहत दिया जा रहा हैं। अभी हेड क्षेत्र को पानी दिया जा रहा हैं जिसमें पर्याप्त पानी चल रहा है। एक दो दिन में जलस्तर और बढ़ेगा। टेल क्षेत्र में पानी 16 नवम्बर से दिया जाएगा।